கேள்வி: நேர்த்திக் கடன் பற்றி விளக்கவும்.
பதில்: நேர்த்திக் கடன் என்பது தன்னுடைய கோரிக்கை நிறைவடைந்தால், இறைவனிடம் பொருள் தருவதாகவும், சில சடங்குகள் செய்வதாகவும் பக்தர்கள் வேண்டிக்கொள்ளுதல் ஆகும்.
கேள்வி: நேர்த்திக் கடன் - இந்து சமயம் குறித்து விரிவாக சொல்லுங்கள்.
பதில்: இந்து சமயத்தில் எண்ணற்ற நேர்த்திக் கடன்கள் உள்ளன. இவற்றை நிறைவேற்ற எந்த காலக்கெடுவும் நிர்ணயிக்கப்படுவதில்லை. [http://temple.dinamalar.com/news_detail.php?id=27277 நேர்த்திக் கடனை எத்தனை நாட்களுக்குள் நிறைவேற்ற வேண்டும் - தினமலர் கோயில்கள்] கோரிக்கைகள் நிறைவேறியதும் நேர்த்திக் கடன்களை பக்தர்கள் செய்கின்றார்கள். இவ்வகையான நேர்த்திக் கடன்களை மூன்றாக பிரித்துக் கொள்கின்றனர். [http://www.tamilvu.org/courses/degree/a061/a0614/html/a0614225.htm சிறுதெய்வ வழிபாட்டு முறைகள் தமிழாய்வு தளம்] # உடலை வருத்தும் நேர்த்திக் கடன்கள் # பொருளாக அளிக்கப்படும் நேர்த்திக் கடன்கள் # உயிர்ப்பலியாக அளிக்கப்படும் நேர்த்திக் கடன்கள்
கேள்வி: நேர்த்திக் கடன் - உடலை வருத்தும் நேர்த்திக் கடன்கள் பற்றி நீங்கள் என்ன அறிந்துள்ளீர்கள்?
பதில்: பெரு தெய்வ வழிபாட்டில் தங்கத்தேர் இழுத்தல், திருக்கல்யாணம், துலாபாரம் இடுதல் போன்ற நேர்த்திக் கடன்கள் உள்ளன. இந்த வகை நேர்த்திக் கடன்கள் பெரும்பாலும் உடல் துயருரா நிலையில் இருக்கும். ஆனால் சிறு தெய்வங்கள் வழிபாட்டிற்கென உள்ள சில நேர்த்திக் கடன்கள் உடலை வருத்தி செய்யப்படுபவனவாகும். சிறு மற்றும் பெரு தெய்வ வழிபாட்டிற்கு பொதுவான நேர்த்திக் கடன்களும் உள்ளன. மண்சோறு சாப்பிடுதல், அலகு குத்துதல், பால்குடம், காவடி எடுத்தல், கிடா வெட்டுதல் போன்ற எண்ணற்ற நேர்த்திக் கடன்கள் உள்ளன.[http://www.tamilvu.org/courses/degree/a061/a0614/html/a0614225.htm சிறுதெய்வ வழிபாட்டு முறைகள் தமிழாய்வு தளம்] * அரிவாளின் மேல் நடத்தல் * அலகு குத்துதல் * ஆணிச் செருப்பு அணிதல் * முள் படுக்கை * மார்பில் கத்தி போடுதல் * தீச்சட்டி எடுத்தல்
கேள்வி: நேர்த்திக் கடன் - பொருளாக அளி்க்கப்படும் நேர்த்திக் கடன்கள் என்பது என்ன?
பதில்: * அங்கமளித்தல் - கண்மலர், கை, கால் போன்ற உலோக அங்கங்களை செலுத்துதல் * கால்நடை அளித்தல் - ஆடு மாடு கோழி போன்ற கால்நடைகளை கோயிலுக்கு அளித்தல் * கோவில் மணி கட்டுதல் - வேண்டுதலுக்கு தக்கபடி சிறிய, பெரிய மணிகளை கோவிலில் கட்டுதல் * வேல் வாங்கி செலுத்துதல் - வேல், அரிவாள் போன்ற ஆயுதங்களை கோயிலுக்கு அளித்தல் * தொட்டில் கட்டுதல் - குழந்தை வரம் வேண்டி பால் மரங்களில் தொட்டில் கட்டுதல். * மண்பொம்மை செலுத்துதல் - மண்குதிரை, கன்றுடன் கூடிய பசு போன்ற மண்பொம்மைகளை கோயிலில் வைத்தல் * உருவ பொம்மை செலுத்துதல் - தவழும் குழந்தை, ஆண்-பெண் பொம்மை போன்றவற்றை கோயிலில் செலுத்துதல் * கோவிலை புதுப்பித்தல்
கேள்வி: நேர்த்திக் கடன் - உயிர்ப்பலியாக அளிக்கப்படும் நேர்த்திக் கடன்கள் என்பது என்ன?
பதில்: * பலியிடுதல் - ஆடு மாடு கோழி போன்ற உயிர்களை வெட்டி பலியிடுதல். சில இடங்களில் பன்றி போன்ற விலங்குகளிலும் பலியிடப்படுகின்றன. * குருதி கொடுத்தல் * கோழி குத்துதல் - கோழியை கோயிலின் முன்னுள்ள வேலில் உயிரோடு குத்துதல். மேலும் சில நேர்த்திக் கடன்கள் * ஆயிரங்கண் பானை எடுத்தல் * உருள்தண்டம் * காவடியாட்டம் * சேத்தாண்டி வேடமிடுதல் * பால்குடம் எடுத்தல் * தீ மிதித்தல் * மடிப்பிச்சை ஏந்துதல் * மாவிளக்கு வழிபாடு * முளைப்பாரி * கிரிவலம்
கேள்வி: நேர்த்திக் கடன் - இசுலாமிய நேர்த்திக் கடன் முறைகள் பற்றி தகவல் சொல்.
பதில்: இஸ்லாத்தில் நேர்த்திக் கடன் என்பது "நேர்ச்சை" (النذر - Al-Nadhr) என்று அழைக்கப்படுகிறது. ஒரு முஸ்லிம் தன் மீது கடமையில்லாத ஒரு நல்ல காரியத்தை, "எனக்கு இந்த காரியம் நிறைவேறினால் இறைவனுக்காக இதைச் செய்வேன்" என்று தனக்குத்தானே கடமையாக்கிக் கொள்வதே நேர்ச்சை ஆகும். * ஏழைகளுக்கு உணவளித்தல் * கூடுதல் நோன்பு நோற்பது * கூடுதல் தொழுகை * விலங்குகளை பலியிடுதல் - ஆடு, மாடு, ஒட்டகம் போன்ற விலங்குகளை அறுத்து அதன் இறைச்சியை ஏழைகளுக்கும், உறவினர்களுக்கும் விநியோகிப்பது
கேள்வி: நேர்த்திக் கடன் - தர்காக்களில் செய்யப்படும் நேர்த்திக் கடன்கள் என்பது என்ன?
பதில்: இஸ்லாமிய அறிஞர்கள் சிலர் தர்கா எனும் இசுலாமிய ஆன்மீக அடக்க தலங்களையும், அதில் செலுத்தப்படும் நேர்த்திக் கடன்களையும் ஏற்பதில்லை. எனினும் சித்தர் ஜீவசமாதியில் உள்ளது போல வழிபடும் மக்களால் பல்வேறு நேர்த்திக் கடன்கள் நடைமுறையில் உள்ளன. * போர்வைகள் வழங்குதல் - அடக்கஸ்தலத்தின் மீது போர்த்துவதற்காக விலைமதிப்பற்ற பட்டுப் போர்வைகள் வழங்குதல் * நெய் விளக்கு ஏற்றுதல் - தர்கா வளாகத்தில் நெய் அல்லது எண்ணெய் விளக்குகள் ஏற்றி வேண்டுதல் வைப்பது * உணவு மற்றும் இனிப்பு வழங்குதல் - தம்பூதி (இனிப்பு சாதம்), நெய் சோறு, லட்டு போன்றவற்றைத் தயாரித்து தர்காவிற்கு வரும் பக்தர்களுக்கும் ஏழைகளுக்கும் வழங்குவது * பூட்டுகள் பூட்டுதல் - தர்கா ஜன்னல்களிலோ அல்லது அங்கிருக்கும் மரங்களிலோ தங்களின் கஷ்டங்கள் தீர வேண்டி பூட்டுகளைப் பூட்டி வைப்பது * கயிறுகள் கட்டுதல் - தர்கா ஜன்னல்களிலோ அல்லது அங்கிருக்கும் மரங்களிலோ தங்களின் கஷ்டங்கள் தீர வேண்டி மந்திரித்த கயிறுகளைக் கட்டுவது * மொட்டை அடித்தல் - குழந்தைகள் பிறக்க வேண்டி அல்லது நோய் தீர வேண்டி தர்காக்களில் மொட்டை அடிப்பது * தானியங்கள் வழங்குதல் - தங்களின் எடைக்கு நிகராக தானியங்கள் அல்லது வெல்லம் வழங்குவது
கேள்வி: நேர்த்திக் கடன் - கிறிஸ்தவ சமயத்தில் நேர்த்திக் கடன் என்பது என்ன?
பதில்: மொட்டை அடித்தல், முழங்காலில் வலம் வருவது போன்ற உடல்வருத்தும் சடங்குகள் பைபிளின் புதிய ஏற்பாட்டுக் கொள்கைகளுக்கு மாறானவை என்றும், இறைவனுக்கு நன்றியாகக் காணிக்கை மற்றும் நன்றித் துதி பாடுவதே போதுமானது என்று கிறித்துவ அறிஞர்கள் கருதுகின்றனர். ஆனால் மக்கள் இந்து சமயத்தில் உள்ளது போன்ற பல நேர்த்திக்கடன்களை நம்புகின்றனர். * மெழுகுவர்த்தி காணிக்கை * எண்ணெய் காணிக்கை * முழங்காலிட்டு வலம் வருவது * மொட்டை அடித்தல் * காது குத்துதல் * அன்னதானம் * பூட்டு போடுதல் * வெள்ளி உருவங்கள் சாற்றுதல்
கேள்வி: நேர்த்திக் கடன் - சமண சமயத்தில் நேர்த்திக் கடன் பற்றி விளக்கவும்.
பதில்: * பொஷதோபவாசம்: மாதத்தில் நான்கு நாட்கள் இல்லற வாசிகள் தங்களின் உலகியல் வேலைகளைத் துறந்து, துறவிகளைப் போல முழு உபவாசம் இருந்து தியானத்தில் ஈடுபடும் நேர்ச்சை. * சல்லேகனை: இது சமணத்தின் மிக உயர்ந்த, அதே சமயம் கடுமையான விரதமாகும். ஒரு சமணர் தன் வாழ்நாளின் இறுதி காலம் நெருங்கிவிட்டதை உணரும்போது, வடக்கிருந்து தியான நிலையிலேயே உயிரை விடுவதாகும். * கேசலோசனம்: சமணத் துறவிகள் வருடத்திற்கு ஒருமுறை அல்லது இருமுறை தங்கள் தலைமுடியைக் கத்தியால் சிரைக்காமல், கைகளாலேயே ஒவ்வொன்றாகப் பிடுங்கி எறியும் கடுமையான சடங்கு. இது உடலின் மீதான பற்றை நீக்குவதற்கான நேர்ச்சையாகச் செய்யப்படுகிறது * அபிஷேகம் மற்றும் பூசைகள்: தீர்த்தங்கரர்களின் சிலைகளுக்குப் பால், நெய், சந்தனம், மற்றும் இளநீர் கொண்டு 'மகா மஸ்தகாபிஷேகம்' அல்லது சிறப்புப் பூசைகள் செய்தல். * நவதானியங்கள் மற்றும் பழங்கள் சமர்ப்பித்தல்: தீர்த்தங்கரர் சிலைக்கு முன்னால் நவதானியங்களால் 'சுவஸ்திக்' போன்ற புனித சின்னங்களை வரைந்து, பழங்கள் மற்றும் இனிப்புகளைக் காணிக்கையாக வைப்பது * சாஸ்திர தானம்: கோயில்களுக்கோ அல்லது துறவிகளுக்கோ சமண மதப் புனித நூல்களை (ஆகமங்களை) அச்சடித்துக் காணிக்கையாக வழங்குவது